Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. - ispravak, 123/17., 98/19. i 144/20.) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21.) Općinsko vijeće Općine Sveti Ivan Žabno na \_\_\_\_ sjednici održanoj dana \_\_\_\_\_\_\_\_ 2024. donijelo je

**ODLUKU**

**o uključivanju u Program „Gradovi i općine – prijatelji djece“**

**Članak 1.**

Općina Sveti Ivan Žabno uključuje se u Program „Gradovi i općine – prijatelji djece“ kojeg na nacionalnoj razini operativno provode Savez društva „Naša djeca“ Hrvatske i Hrvatsko društvo za socijalnu i preventivnu pedijatriju.

**Članak 2.**

 Sudjelovanjem u Programu ostvaruju se sljedeći ciljevi:

* unapređenje i poboljšanje kvalitete života djece u Općini Sveti Ivan Žabno,
* izdvajanje financijskih sredstava za djecu,
* osiguranje dostupnih i kvalitetnih usluga za djecu i roditelje.

Naziv „Općina – prijatelj djece“ obvezujući je i počasni javni naziv dodijeljen Općini

od strane Koordinacijskog odbora Programa „Gradovi i općine – prijatelji djece“ na temelju ispunjenja propisanih uvjeta. Titula se dodjeljuje na trajanje od 5 godina s mogućnošću obnavljanja.

**Članak 3.**

 U svrhu ispunjenja postavljenih ciljeva i provedbe Programa, Općina Sveti Ivan Žabno će donijeti Zaključak o osnivanju Koordinacijskog odbora Programa Općina – prijatelj djece.

 Koordinacijski odbor je tijelo nadležno za koordiniranje aktivnostima prijave i kandidature Općine Sveti Ivan Žabno za dobivanje naziva Općina – prijatelj djece sukladno metodologiji prijave propisanoj u dokumentima Saveza društva „Naša djeca“ Hrvatske.

 Ovlašćuje se Općinski načelnik Općine Sveti Ivan Žabno za donošenje Zaključka iz stavka 1. ovog članka u roku trideset (30) dana od dana stupanja na snagu ove Odluke.

**Članak 4.**

 Rok ispunjavanja uvjeta i podnošenja prijave za kandidaturu Općina – prijatelj djece je lipanj 2027. godine.

**Članak 5.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA:

URBROJ:

Sveti Ivan Žabno, \_\_\_\_\_\_\_ 2024.

PREDSJEDNIK:

Krešimir Habijanec